মহান আলেকজান্ডার
"পৃথিবীর শেষপ্রান্তে" পৌছনোর স্পৃহায় তিনি ৩২৬ খ্রিস্টপূর্বাব্দে ভারত অভিযান শুরু করেন, কিন্তু তাঁর সেনাবাহিনীর দাবীর কারণে ফিরে যেতে বাধ্য হন। ৩২৩ খ্রিস্টপূর্বাব্দে ব্যাবিলন শহরে তাঁর মৃত্যু হলে তাঁর সেনাপতি ও উত্তরাধিকারীদের মধ্যে বেশ কয়েকটি গৃহযুদ্ধে তাঁর অধিকৃত সাম্রাজ্য বহু খন্ডে ভেঙে যায়।
মনস্তাত্ত্বিক যুদ্ধবিগ্রহ
সমর্থকদের থেকে সাহায্য আদায় করাটা ছিল মনস্তাত্ত্বিক যুদ্ধবিগ্রহের আরেকটি দিক। মহান আলেকজান্ডার ইউরোপ ও মধ্যপ্রাচ্যের বিশাল অংশ স্বার্থকভাবে বিজয় করেছিলেন। তার মত অনেকেই বিভিন্ন অঞ্চলে বিজয় লাভের জন্য স্থানীয় অভিজাতদেরকে নিজেদের ক্ষমতার আওতায় নিয়ে নেন, যেমন আলেকজান্ডার স্থানীয় অভিজাতদেরকে গ্রীক প্রশাসন এবং সংস্কৃতির আওতায় সংযোজিত করতেন। আলেকজান্ডার তার কিছু লোককে তার বিজিত দেশে রেখে যেতেন যাতে তারা সেখানে গ্রীক সংস্কৃতির পরিচয় ঘটান এবং ভিন্নমতসমূহকে দমন করেন। তার সৈন্যরা এই সাংস্কৃতিক আত্তীকরণকে উৎসাহিত করতে স্থানীয়দেরকে বিয়ে করার জন্য অনেক সময় যৌতুক দান করতেন।